172 
Quae vero omnes mutationes locales praeprimis pendere videntur a 
constantissimo ventorum ex oriente flatu impetuoso, quo multa arena ad 
littus occidentale cumulatur, licet non omnino hac ratione expediatur 
incrementum maris et decrementum, cujus utriusque regularem aliquem 
et septem annis comprehensum cyclom adesse, sibi persuasum habent 
incolae fere omnes , interque alios Lencoranenses et Arschavenses ; Ar- 
schava pagus inter Astaram et Lencoranum situs est. 
Quo vero factum sit, ut tam exigua animantium copia in caspio mari 
obveniat, compertum non habemus. Potestne caspius lacus hac in re 
comparari Asphaltitae , eximia salium copia acidoque sulphurico adeo 
abundanti , ut omnis fere vita animalis tollatur salisque crystalli in quo- 
libet corpore ex undis extracto praecipitentur; sapor aquae ejus salsissi- 
mus et peramarus Pisces aliaque animalia, si fluctibus Jordani amnis in 
mare pervenerint, enecat. Aqua haec, licet limpidissima, ita acris dici- 
tur, ut in ore diu teneri nequeat, ne palatum et lingua corrodantur; (*) 
littora quoque marina, omnibus plantis destituta, arida describuntur: at 
pristino aevo ibi Pentapolis floruit opulenta ac fertilis, quae, vulcanica 
eruptione subito exdrta, submersa periit et amplum edidit, hoc cratere 
profundo oborto , lacum Asphaltitem. 
Non equidem in omnibus contulerim caspium mare cum Asphaltite , 
sane vero in eo, quod Testaceorum Pisciumque genera in caspio sensim 
perierint, nec nisi vacuas testas in omnibus monstrent littoribus, certissimos 
testes pristinae eorum vitae marinae. Indeque jam videtur sequi, lacuna 
magna horum animantium copia olim conspicuum, pristino aevo alia omnino 
aquae indole excelluisse, neque eandem obtulisse salsedinem, neque eam, 
qua nunc excellat, amaritiem. 
(*) Paler Josepk de Geranib Keisc iiacli Jerusalem , v. Friedenherg Land - iiiid 
Seercisen. Jalirg. 1837. Bciiiii 18.‘37. llefl ix. 
